Італьянская левая Партыя дэмакратаў (PD) — галоўная апазіцыя праваму ўраду Сільвіа Берлусконі — вызначылася са сваім новым лідэрам. Папярэдні старшыня дэмакратаў Вальтэр Фельтроні падаў у добраахвотную адстаўку пасля электаральнай катастрофы ягонай партыі на рэгіянальных выбарах на востраве Сардзінія. Новым партыйным лідэрам быў абраны Дарыё Францэсчыні (Dario Franceschini), пяцідзесяцігадовы прафесійны юрыст. Новаабраны старшыня абвясціў пра першыя рэформы ўнутры партыйнай структуры, якія, на яго думку, могуць дазволіць дэмакратам узяць рэванш за мінулае паражэнне ў Сардзініі.